text: Винен туризъм – традиции и съвременност
  Сборник Винен туризъм – традиции и съвременност (2009), Варна, Изд. Славена, ISBN 978-954-579-805-4
  "Винен туризъм – традиции и съвременност" е поредното печатно издание, реализирано от Варненска туристическа камара, "Славена" и "ФИЛ" в рамките на библиотека "Туризъм". То е част от инициативите и плод от усилията, съпътстващи организирането и провеждането на Втория черноморски туристически форум посветен на винения туризъм. Книгата е седмата в поредицата публикации от библиотека "Туризъм" на ВТК. В нея са представени резултатите от теоретични и приложни изследвания, добри практики и пътеписи на изявени и признати професионалисти в науката и практиката на българския туризъм.
  Авторски колектив: доц. д-р Марин Нешков, доц. д-р Стамат Стаматов, проф. д-р Светла Ракаджийска, проф. д-р Снежина Томова, доц. д-р Соня Алексиева, доц. д-р Иван Марков, д-р Генка Рафаилова, д-р Пенка Тонева, д-р Венцислав Статев, д-р Йордан Йорданов, Диана Колчева, Минчо Полименов, Стефка Свещарова, Наско Якимов, Димо Атанасов, Иван Гърнев, Борис Калинков, Доц. д-р Стоян Маринов, Димитър Дичев.
  Пред Вас е поредното издание на Варненската туристическа камара, което е част от инициативите и плод от усилията, съпътстващи организирането и провеждането на Черноморския туристически форум в гр. Варна. Самият факт, че то вече намира своята читателска аудитория, дава на организаторите на събитието и техните многобройни помощници и съмишленици увереността и убеждението, че избраният път е правилен. За втори пореден път във Варна се събира международен състав от професионалисти и научни работници за да дискутират и търсят решение на проблемите, свързани с алтернативите за развитие на този най-динамично развиващ се сектор на световната икономика - туризма. .
  Kнигата »ВИНЕН ТУРИЗЪМ: ТРАДИЦИЯ И СЪВРЕМЕНОСТ»,като печатно издание на Втория Черноморски туристически форум,е осмата в поредицата публикации, реализирани като съвместни издания от Варненската туристическа камара, "Славена"ООД и "ФИЛ"ООД в рамките на библиотека "Туризъм". До сега публикуваните книги по теми, заглавия и хронология са:
  1. "Религиозният туризъм: Манастирите - носители на българската духовност"
  2."Специализираните туристически продукти на България";
  3."Качеството на българския туризъм – мит и реалност";
  4."Технологичните иновации и туризмът на България";
  5."Българският туризъм – управление и ефективност";
  6.«Конкурентоспособност на туристическите дестинации в югоизточна Европа»;
  7."Българският туризъм – приоритети за развитие".
  Настоящото издание е посветено на винения туризъм като основна съвременна алтернативна форма на туризъм. Представените в нея теоретико-приложни разработки, добри практики и пътеписи са дело на изявени и признати професионалисти в теорията и практиката на българския туризъм, винопроизводството, сомелиерството, застраховането и медицината. Убедени сме, че техните изследвания, идеи и предложения за решения ще допринесат за бъдещото успешно развитие на винения туризъм у нас, а с това и на България като конкурентна туристическа дестинация.
  Книгата нямаше да стане факт без помощта на съорганизаторите и спонсорите на инициативата. Благодарим им за подкрепата като поместваме техните рекламно-информационни материали на страниците на изданието. Те са доказателство за тяхната съпричастност към успешното утвърждаване на България като успешна туристическа дестинация.